काठमाडौं : राष्ट्रपति विद्या भण्डारी चार दिने औपचारिक भ्रमणका लागि कतार प्रस्थान गरेकी छिन्। उनी सोमबार बिहान बिहान साढे ११ बजे त्यता प्रस्थान गरेकी हुन्। कतारका अमिर शेख तामिम बिन हमद अलथानीको निमन्त्रणामा राष्ट्रपति भण्डारी कतार गरेकी हुन्।
राष्ट्रपतिको भ्रमण कात्तिक १५ गतेसम्म हुने छ। यसक्रममा राष्ट्रपति भण्डारीले विभिन्न उच्चस्तरीय भेटवार्ता र समझदारीपत्रमा हस्ताक्षर गर्ने कार्यक्रम छ।
कतार भ्रमणको अवसरमा भोलि राष्ट्रपति भण्डारीले अमिर शेख अलथानीसँग द्विपक्षीय भेटवार्ता गर्ने कार्यक्रम तय भएको छ। बैठकपछि कतारी अमिरले राष्ट्रपति भण्डारीको सम्मानमा आयोजना गर्ने दिवा भोजमा सहभागी हुनेछिन्।
मंगलबार ‘नेपालमा व्यापार र लगानीको अवसर’ विषयक एक अन्तरक्रिया कार्यक्रमलाई राष्ट्रपति भण्डारीले सम्बोधन गर्ने बताइएको छ। ‍कतारमाथि नाकाबन्दी लागिरहेको बेलामा राष्ट्रपतिले भ्रमण गर्न लागेको यो भ्रमणलाई कूटनीतिक मामिलाका जानकारहरुले आलोचना गरेका छन्।
काठमाडौं : प्रधानसेनापति पूर्णचन्द्र थापा र संयुक्त राष्ट्रसंघका नायव महासचिव अमिना जे मोहम्मदबीच आज भेटवार्ता भएको छ । सैनिक मुख्यालय ...